title: Regulamentul de punere în aplicare (UE) 2017/962 al Comisiei din 7 iunie 2017 de suspendare a autorizației pentru etoxiquin ca aditiv furajer pentru toate speciile și categoriile de animale (Text cu relevanță pentru SEE. )

text:
               8.6.2017

               RO

               Jurnalul Oficial al Uniunii Europene

               L 145/13

         REGULAMENTUL DE PUNERE ÎN APLICARE (UE) 2017/962 AL COMISIEI
   din 7 iunie 2017
   de suspendare a autorizației pentru etoxiquin ca aditiv furajer pentru toate speciile și categoriile de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (2),
   întrucât:

               (1)

               Regulamentul (CE) nr. 1831/2003 prevede că aditivii pentru hrana animalelor fac obiectul unei autorizări și definește motivele și procedurile de acordare, refuzare sau suspendare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Aditivul etoxiquin a fost autorizat fără limită de timp, în conformitate cu Directiva 70/524/CEE, ca aditiv furajer pentru hrana tuturor speciilor și categoriilor de animale. Aditivul a fost ulterior înscris în registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, la 21 septembrie 2010 a fost depusă o cerere pentru autorizarea etoxiquin ca aditiv furajer pentru toate speciile de animale, prin care se solicita ca aditivul să fie clasificat în categoria „aditivi tehnologici”. Cererea în cauză a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a afirmat în avizul său din 21 octombrie 2015 (3) că evaluarea informațiilor și documentelor prezentate de solicitant face imposibilă ajungerea la o concluzie cu privire la siguranța aditivului etoxiquin pentru oricare dintre animalele țintă, pentru consumatori și pentru mediu. Acest lucru este cauzat de o lipsă generală a datelor prezentate în vederea evaluării expunerii și a siguranței etoxiquin-ului pentru animale, consumatori și mediu. În special, este imposibil să se formuleze concluzii cu privire la absența genotoxicității unuia dintre metaboliții aditivului etoxiquin, etoxiquin chinonă imină. În plus, p-fenetidina, o impuritate a aditivului etoxiquin, este recunoscută ca fiind un posibil mutagen. Autoritatea a considerat aditivul etoxiquin ca antioxidant puternic în hrana pentru animale, dar la nivelul de utilizare propus, care a fost redus în comparație cu conținutul maxim autorizat în prezent în hrana pentru animale, eficacitatea sa nu a putut fi confirmată prin datele prezentate. Autoritatea a verificat, de asemenea, raportul privind metoda de analiză a aditivului furajer în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               În consecință, nu s-a putut stabili că, atunci când este utilizat în condițiile propuse, aditivul nu are un efect nociv asupra sănătății animale, a sănătății umane sau a mediului.

               (6)

               Prin urmare, autorizația existentă pentru aditivul etoxiquin nu mai îndeplinește condițiile prevăzute la articolul 5 din Regulamentul (CE) nr. 1831/2003.

               (7)

               Este posibil ca unele date suplimentare privind siguranța utilizării și eficacitatea aditivului etoxiquin să aducă noi elemente care ar permite reconsiderarea evaluării efectuate pentru aditivul respectiv. În această privință, solicitantul autorizației pentru aditivul etoxiquin susține că pot fi efectuate studii suplimentare în vederea demonstrării siguranței și eficacității aditivului. Astfel, solicitantul s-a angajat să prezinte date suplimentare în conformitate cu un calendar, enumerând, în ordinea priorității, studiile care trebuie efectuate succesiv, și planificând aceste studii astfel încât rezultatul ultimului dintre acestea să fie disponibil până în iulie 2018. Stabilirea priorităților în procesul de generare a datelor planificate se bazează pe nivelul de importanță a problemelor identificate în avizul autorității. Studiile respective ar consta, în principal, într-o actualizare a caracterizării aditivului, în special în ceea ce privește impuritățile și produsele de degradare relevante, în studii toxicologice, în special legate de genotoxicitatea etoxiquinului chinonă imină, în studii privind metabolismul și reziduurile în cazul speciilor țintă de animale (inclusiv nivelurile de reziduuri din țesuturi și din produsele de origine animală), în studii de siguranță în ceea ce privește animalele țintă și într-o evaluare a riscului pentru mediu.

               (8)

               În plus, având în vedere că prezența în aditivul etoxiquin a impurității p-fenetidină rezultă din procesul de fabricație a aditivului, solicitantul s-a angajat să ia măsuri pentru a reduce progresiv conținutul de impuritate în cauză în aditiv la nivelul de 2,5 ppm de p-fenetidină în etoxiquin până în iunie 2017. În acest scop, o metodă adecvată de analiză pentru detectarea p-fenetidinei în aditivul etoxiquin și în hrana pentru animale care conține aditivul ar trebui prezentată de către solicitant și acceptată de autoritate pe baza unui raport întocmit de laboratorul de referință înființat prin Regulamentul (CE) nr. 1831/2003.

               (9)

               În conformitate cu articolul 13 alineatul (2) din Regulamentul (CE) nr. 1831/2003, autorizarea aditivului etoxiquin ar trebui, prin urmare, să fie suspendată, în așteptarea transmiterii și evaluării datelor suplimentare. Măsura de suspendare ar trebui să fie revizuită după evaluarea corespunzătore a acestor date de către autoritate. În orice caz, ar trebui adoptată o revizuire a măsurii de suspendare dacă, în timpul procesului de transmitere și evaluare a datelor suplimentare, autoritatea adoptă un aviz nefavorabil privind siguranța sau eficacitatea aditivului etoxiquin.

               (10)

               Având în vedere că utilizarea în continuare a aditivului etoxiquin ar putea cauza un risc pentru sănătatea umană, sănătatea animală și pentru mediu, aditivul și hrana pentru animale care îl conține ar trebui să fie retrase de pe piață cât mai curând posibil. Cu toate acestea, din motive practice, ar trebui permisă o perioadă limitată de tranziție pentru retragerea de pe piață a produselor respective pentru ca operatorii să poată respecta în mod adecvat obligația de retragere.

               (11)

               Materiile prime furajere de origine marină, care conțin niveluri ridicate de acizi grași, sunt foarte sensibile la oxidare și la temperaturi ridicate și trebuie să fie stabilizate de un antioxidant, în special în cazul în care materiile prime furajere sunt supuse unor perioade lungi de transport sau depozitare. Din cauza riscului ridicat de oxidare, etoxiquin este utilizat pe scară largă pentru a proteja în mod eficient materiile prime furajere în cauză. Aceste materii prime furajere, în special făina de pește și uleiul de pește, au o valoare nutrițională ridicată și conțin o concentrație importantă de proteine ușor de digerat, care sunt necesare în hrana animalelor de acvacultură și a animalelor tinere, dar sunt utilizate, de asemenea, pentru alte specii de animale, în special pentru porcine și păsări de curte. În plus, conținutul ridicat de acizi grași polinesaturați al respectivelor materii prime, care sunt transferați produselor de origine animală, este recunoscut ca având un efect benefic asupra sănătății animalelor și a consumatorilor de produse de origine animală. Prin urmare, retragerea imediată de pe piață a etoxiquinului ar putea duce la consecințe negative pentru sănătatea și bunăstarea animalelor și la incapacitatea de a răspunde cerințelor nutriționale specifice ale animalelor, până la găsirea altor soluții adecvate.

               (12)

               De asemenea, etoxiquinul este utilizat pe scară largă ca element constitutiv al anumitor preparate de aditivi furajeri care conțin o substanță activă deosebit de sensibilă la oxidare și la tratamentul termic și care trebuie să fie stabilizată cu un antioxidant pentru a-și menține proprietățile. Acești aditivi furajeri constau în preparate de anumite vitamine esențiale, carotenoide și coloranți, care sunt liposolubile și trebuie să fie protejate în timpul procesului de producție, de depozitare și de transport al preparatelor și al hranei pentru animale care îi conțin, până în momentul în care sunt administrați animalelor. Din cauza utilizării pe scară largă a etoxiquinului în respectivele preparate de aditivi furajeri, retragerea imediată de pe piață a acestui aditiv ar avea un impact negativ asupra sănătății și bunăstării animalelor, ca urmare a lipsei de oligoelemente esențiale în hrana pentru animale destinată mai multor specii de animale de la care se obțin produse alimentare și de animale de la care nu se obțin produse alimentare. În plus, o penurie în Uniune a preparatelor respective de aditivii furajeri ar putea duce la o reducere a eficienței hranei pentru animale și la o scădere a performanței animalelor, precum și la incapacitatea de a respecta specificațiile pieței pentru anumite produse de origine animală.

               (13)

               Se pare că substituirea etoxiquinului cu antioxidanți alternativi adecvați nu poate fi efectuată imediat, deoarece antioxidanții alternativi autorizați în prezent – unii dintre aceștia fiind supuși încă unui proces de reevaluare în conformitate cu Regulamentul (CE) nr. 1831/2003 – nu posedă aceleași caracteristici ca etoxiquinul, în special în ceea ce privește eficacitatea și concentrația substanței active necesare, durata de acțiune, comportamentul în timpul procesului, dar și în ceea ce privește costurile de producție. În consecință, este nevoie de o anumită perioadă de timp pentru a permite operatorilor să evalueze și să testeze funcționalitatea antioxidanților alternativi prin noi preparate și pentru a adapta procesul de producție în vederea includerii acestor posibile substanțe alternative. Prin urmare, ar trebui acordată o perioadă de tranziție determinată specifică pentru retragerea de pe piață a produselor la care se face referire în considerentele 11 și 12, pentru a le permite operatorilor să se adapteze la noua situație și, prin urmare, să respecte în mod adecvat obligația de retragere Având în vedere metoda specifică de producție și depozitare a preparatelor de aditivi furajeri menționate în considerentul 12, substanțele antioxidante alternative pentru preparatele respective pot fi puse la dispoziție într-o perioadă mai scurtă decât pentru materiile prime furajere menționate în considerentul 11, ceea ce ar permite acordarea unei perioade de tranziție mai scurte.

               (14)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Suspendarea autorizației
   Autorizația prevăzută în Directiva 70/524/CEE și în Regulamentul (CE) nr. 1831/2003, în ceea ce privește aditivul etoxiquin specificat la rubrica E 324 din Registrul aditivilor pentru hrana animalelor menționat la articolul 17 din regulamentul respectiv (denumit în continuare „aditivul etoxiquin”), se suspendă.
   Articolul 2
   Măsuri tranzitorii
   (1)   Stocurile existente de aditiv etoxiquin și de preamestecuri care îl conțin pot continua să fie introduse pe piață până la 28 septembrie 2017 și pot fi utilizate până la 28 decembrie 2017 în conformitate cu normele aplicabile înainte de 28 iunie 2017.
   (2)   Materiile prime furajere și hrana combinată pentru animale fabricate pe bază de aditiv etoxiquin sau pe bază de preamestecuri care îl conțin pot continua să fie introduse pe piață până la 28 decembrie 2017 și pot fi utilizate până la 28 martie 2018 în conformitate cu normele aplicabile înainte de 28 iunie 2017.
   Articolul 3
   Dispoziții tranzitorii pentru anumite materii prime furajere și produse conexe
   (1)   Prin derogare de la articolul 2:

               (a)

               aditivul etoxiquin și preamestecurile care îl conțin, destinate a fi încorporate în materiile prime furajere menționate la rubrica 7.1.2 și în capitolul 10 din Catalogul cu materii prime pentru furaje, instituit prin Regulamentul (UE) nr. 68/2013 al Comisiei (4), pot continua să fie introduse pe piață în conformitate cu normele aplicabile înainte de 28 iunie 2017 până la 30 septembrie 2019, cu condiția ca eticheta aditivului etoxiquin sau a preamestecurilor care îl conțin să menționeze că este destinat încorporării în aceste materii prime furajere;

               (b)

               materiile prime furajere menționate la litera (a) fabricate cu aditivul etoxiquin sau cu preamestecuri care îl conțin pot fi introduse în continuare pe piață în conformitate cu normele aplicabile înainte de 28 iunie 2017 până la 31 decembrie 2019;

               (c)

               hrana combinată pentru animale fabricată cu materiile prime furajere la care se face referire la litera (b) poate fi introdusă în continuare pe piață în conformitate cu normele aplicabile înainte de 28 iunie 2017 până la 31 martie 2020.

         (2)   Produsele menționate la alineatul (1) literele (a), (b) și (c) pot fi utilizate în conformitate cu normele aplicabile înainte de 28 iunie 2017 până la 3 luni de la datele stabilite la literele respective.
   Articolul 4
   Dispoziții tranzitorii specifice pentru anumite preparate de aditivi și produse conexe
   (1)   Prin derogare de la articolul 2:

               (a)

               aditivul etoxiquin destinat a fi încorporat în următoarele preparate de aditivi care au fost autorizate în conformitate cu Regulamentul (CE) nr. 1831/2003 poate continua să fie introdus pe piață în conformitate cu normele aplicabile înainte de 28 iunie 2017 până la 31 martie 2018, cu condiția ca eticheta aditivului etoxiquin să menționeze intenția de a-l încorpora în respectivele preparate de aditivi:

                           —

                           preparate de vitamina A;

                           —

                           preparate de vitamina D;

                           —

                           preparate de vitamina E;

                           —

                           preparate de vitamina K;

                           —

                           preparate de luteină;

                           —

                           preparate de zeaxantină;

                           —

                           preparate de ester etilic al acidului beta-apo-8′-carotenoic;

                           —

                           preparate de citranaxantină;

                           —

                           preparate de capsantină;

                           —

                           preparate de astaxantină;

                           —

                           preparate de astaxantin dimetildisuccinat;

                           —

                           preparate de cantaxantină;

                           —

                           preparate de betacaroten;

               (b)

               preparatele de aditivi menționate la litera (a) care conțin aditivul etoxiquin și preamestecurile care conțin aceste preparate de aditivi pot continua să fie introduse pe piață în conformitate cu normele aplicabile înainte de 28 iunie 2017 până la 30 iunie 2018;

               (c)

               materiile prime furajere și hrana combinată pentru animale care conțin produsele menționate la litera (b) pot fi introduse în continuare pe piață în conformitate cu normele aplicabile înainte de 28 iunie 2017 până la 30 septembrie 2018.

         (2)   Produsele menționate la alineatul (1) literele (a), (b) și (c) pot fi utilizate în conformitate cu normele aplicabile înainte de 28 iunie 2017 până la 3 luni de la datele stabilite la literele respective.
   Articolul 5
   Revizuire
   Prezentul regulament se revizuiește până la 31 decembrie 2020 cel târziu și, în orice caz, ulterior adoptării de către autoritate a unui aviz nefavorabil privind siguranța sau eficacitatea aditivului etoxiquin.
   Articolul 6
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iunie 2017.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  EFSA Journal 2015; 13(11):4272.

      (4)  Regulamentul (UE) nr. 68/2013 al Comisiei din 16 ianuarie 2013 privind Catalogul cu materii prime pentru furaje (JO L 29, 30.1.2013, p. 1).


title: Regulamentul de punere în aplicare (UE) nr. 77/2012 al Comisiei din 30 ianuarie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               31.1.2012

               RO

               Jurnalul Oficial al Uniunii Europene

               L 27/7

         REGULAMENTUL DE PUNERE ÎN APLICARE (UE) NR. 77/2012 AL COMISIEI
   din 30 ianuarie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/356 al Comisiei din 15 februarie 2017 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (IGP)]

text:
               1.3.2017

               RO

               Jurnalul Oficial al Uniunii Europene

               L 54/2

         REGULAMENTUL DE PUNERE ÎN APLICARE (UE) 2017/356 AL COMISIEI
   din 15 februarie 2017
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Germaniei de aprobare a unei modificări din caietul de sarcini al indicației de origine protejate „Rheinisches Zuckerrübenkraut”/„Rheinischer Zuckerrübensirup”/„Rheinisches Rübenkraut”, înregistrată în temeiul Regulamentului de punere în aplicare (UE) nr. 628/2012 al Comisiei (2).

               (2)

               Modificarea respectivă nefiind minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Rheinisches Zuckerrübenkraut”/„Rheinischer Zuckerrübensirup”/„Rheinisches Rübenkraut” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul de punere în aplicare (UE) nr. 628/2012 al Comisiei din 6 iulie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (IGP)] (JO L 182, 13.7.2012, p. 10).

      (3)  JO C 403, 1.11.2016, p. 9.


title: Regulamentul de punere în aplicare (UE) nr. 454/2014 al Comisiei din 29 aprilie 2014 de abrogare a Regulamentului (UE) nr. 1066/2010 privind clasificarea anumitor mărfuri în Nomenclatura combinată

text:
               6.5.2014

               RO

               Jurnalul Oficial al Uniunii Europene

               L 133/29

         REGULAMENTUL DE PUNERE ÎN APLICARE (UE) NR. 454/2014 AL COMISIEI
   din 29 aprilie 2014
   de abrogare a Regulamentului (UE) nr. 1066/2010 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Regulamentul (UE) nr. 1066/2010 al Comisiei (2), astfel cum a fost modificat prin Regulamentul de punere în aplicare (UE) nr. 441/2013 al Comisiei (3), clasifică un produs care constă într-un amplificator de audiofrecvență și un difuzor integrate în aceeași carcasă la codul NC 8518 40 80 ca amplificator electric de audiofrecvență.

               (2)

               În septembrie 2013, cu ocazia celei de a 52-a sesiuni, Comitetul Sistemului armonizat (SA) a aprobat un aviz de clasificare prin care un produs identic este clasificat la subpoziția SA 8518 22 ca difuzoare multiple montate în aceeași carcasă.

               (3)

               În virtutea Deciziei 87/369/CEE a Consiliului (4), UE este parte contractantă la Convenția internațională privind Sistemul armonizat de denumire și codificare a mărfurilor (cunoscută sub denumirea de „Sistemul armonizat” sau „SA”), elaborată de Consiliul pentru Cooperare Vamală (cunoscut sub denumirea de „Organizația Mondială a Vămilor” sau „OMV”).

               (4)

               Curtea de Justiție a Uniunii Europene (CJUE) a stabilit că, deși avizele OMV de clasificare a mărfurilor în SA nu au forță juridică obligatorie, ele reprezintă, pentru clasificarea mărfurilor respective în Nomenclatura combinată (NC), indicații importante pentru interpretarea sferei de aplicare a diverselor poziții tarifare din NC, în măsura în care nu contravin textului poziției corespondente [a se vedea, între altele, hotărârile CJUE în cauzele C-206/03 (5), C-15/05 (6) și C-227/11 (7)].

               (5)

               Pentru a asigura uniformitatea interpretării și a aplicării Sistemului armonizat la nivel internațional și având în vedere că decizia este conformă cu textul subpoziției SA 8518 22, UE ar trebui să aplice acest aviz de clasificare.

               (6)

               Prin urmare, Regulamentul (UE) nr. 1066/2010, astfel cum a fost modificat prin Regulamentul de punere în aplicare (UE) nr. 441/2013, ar trebui abrogat.

               (7)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1066/2010 se abrogă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (UE) nr. 1066/2010 al Comisiei din 19 noiembrie 2010 privind clasificarea anumitor mărfuri în Nomenclatura combinată (JO L 304, 20.11.2010, p. 9).

      (3)  Regulamentul de punere în aplicare (UE) nr. 441/2013 al Comisiei din 7 mai 2013 de modificare sau de abrogare a anumitor regulamente privind clasificarea mărfurilor în Nomenclatura combinată (JO L 130, 15.5.2013, p. 1).

      (4)  Decizia 87/369/CEE a Consiliului din 7 aprilie 1987 privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia (JO L 198, 20.7.1987, p. 1).

      (5)  JO C 106, 30.4.2005, p. 10.

      (6)  JO C 143, 17.6.2006, p. 18.

      (7)  JO C 126, 28.4.2012, p. 3.


title: Regulamentul de punere în aplicare (UE) nr. 632/2012 al Comisiei din 12 iulie 2012 de modificare pentru a 174-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               13.7.2012

               RO

               Jurnalul Oficial al Uniunii Europene

               L 182/31

         REGULAMENTUL DE PUNERE ÎN APLICARE (UE) NR. 632/2012 AL COMISIEI
   din 12 iulie 2012
   de modificare pentru a 174-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 2 iulie 2012, Comitetul de sancțiuni al Consiliului de Securitate al Organizației Națiunilor Unite a hotărât să elimine numele a opt persoane fizice de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:
      Se elimină următoarele mențiuni de la rubrica „Persoane fizice”:

                  (a)

                     „Sobhi Abdel Aziz Mohamed El Gohary Abu Sinna [alias (a) Sobhi Abdel Aziz Mohamed Gohary Abou Senah, (b) Mohamed Atef, (c) Sheik Taysir Abdullah, (d) Abu Hafs Al Masri, (e) Abu Hafs Al Masri El Khabir, (f) Taysir]. Data nașterii: 17.1.1958. Locul nașterii: El Behira, Egipt. Cetățenia: egipteană. Alte informații: s-a confirmat că a decedat în Pakistan în 2001. Data desemnării menționată la articolul 2a alineatul (4) litera (b): 25.1.2001.”

                  (b)

                     „Nasr Fahmi Nasr Hassannein [alias (a) Muhammad Salah, (b) Naser Fahmi Naser Hussein]. Data nașterii: 30.10.1962. Locul nașterii: Cairo, Egipt. Cetățenia: egipteană. Alte informații: presupus a fi decedat. Data desemnării menționată la articolul 2a alineatul (4) litera (b): 6.10.2001.”

                  (c)

                     „Mustapha Ahmed Mohamed Osman Abu El Yazeed [alias (a) Mustapha Mohamed Ahmed, (b) Shaykh Sai’id]. Data nașterii: 27.2.1955. Locul nașterii: El Sharkiya, Egipt. Cetățenia: egipteană. Alte informații: s-a confirmat că a decedat în Afganistan, în mai 2010. Data desemnării menționată la articolul 2a alineatul (4) litera (b): 6.10.2001.”

                  (d)

                     „Muhsin Moussa Matwalli Atwah Dewedar [alias (a) Al-Muhajir, Abdul Rahman, (b) Al-Namer, Mohammed K.A., (c) Mohsen Moussa Metwaly Atwa Dwedar, (d) Abdel Rahman, (e) Abdul Rahman]. Data nașterii: 19.6.1964. Locul nașterii: Dakahliya, Egipt. Cetățenia: egipteană. Alte informații: s-a confirmat că a decedat în Pakistan, în aprilie 2006. Data desemnării menționată la articolul 2a alineatul (4) litera (b): 17.10.2001.”

                  (e)

                     „Fahid Mohammed Ally Msalaam [alias (a) Fahid Mohammed Ally, (b) Fahad Ally Msalam, (c) Fahid Mohammed Ali Msalam, (d) Mohammed Ally Msalam, (e) Fahid Mohammed Ali Musalaam, (f) Fahid Muhamad Ali Salem, (g) Fahid Mohammed Aly, (h) Ahmed Fahad, (i) Ali Fahid Mohammed, (j) Fahad Mohammad Ally, (k) Fahad Mohammed Ally, (l) Fahid Mohamed Ally, (m) Msalam Fahad Mohammed Ally, (n) Msalam Fahid Mohammad Ally, (o) Msalam Fahid Mohammed Ali, (p) Msalm Fahid Mohammed Ally, (q) Usama Al-Kini, (r) Mohammed Ally Mohammed, (s) Ally Fahid M]. Data nașterii: 9.4.1976. Locul nașterii: Mombasa, Kenya. Cetățenia: kenyană. Pașaport nr.: (a) A260592 (pașaport kenyan), (b) A056086 (pașaport kenyan), (c) A435712 (pașaport kenyan), (d) A324812 (pașaport kenyan), (e) 356095 (pașaport kenyan). Număr național de identificare: 12771069 (carte de identitate kenyană). Alte informații: (a) numele tatălui este Mohamed Ally; numele mamei este Fauzia Mbarak; (b) s-a confirmat că a decedat în Pakistan, la 1.1.2009. Data desemnării menționată la articolul 2a alineatul (4) litera (b): 17.10.2001.”

                  (f)

                     „Sheikh Ahmed Salim Swedan [alias (a) Ahmed Ally, (b) Sheikh Ahmad Salem Suweidan, (c) Sheikh Swedan, (d) Sheikh Ahmed Salem Swedan, (e) Ally Ahmad, (f) Muhamed Sultan, (g) Sheik Ahmed Salim Sweden, (h) Sleyum Salum, (i) Sheikh Ahmed Salam, (j) Ahmed The Tall, (k) Bahamad, (l) Sheik Bahamad, (m) Sheikh Bahamadi, (n) Sheikh Bahamad]. Titlu: șeic. Data nașterii: 9.4.1960. Locul nașterii: Mombasa, Kenya. Cetățenia: kenyană. Pașaport nr.: A163012 (pașaport kenyan). Număr național de identificare: 8534714 (carte de identitate kenyană eliberată la 14.11.1996). Alte informații: s-a confirmat că a decedat în Pakistan, la 1.1.2009. Data desemnării menționată la articolul 2a alineatul (4) litera (b): 17.10.2001.”

                  (g)

                     „Tohir Abdulkhalilovich Yuldashev [alias (a) Юлдашев Тахир Абдулхалилович (b) Yuldashev, Takhir]. Data nașterii: 1967. Locul nașterii: Namangan, Uzbekistan. Cetățenia: uzbekă. Alte informații: (a) fost lider al Mișcării islamice din Uzbekistan; (b) s-a confirmat că a decedat în Pakistan, în august 2009. Data desemnării menționată la articolul 2a alineatul (4) litera (b): 17.10.2001.”

                  (h)

                     „Abbas Abdi Ali (alias Ali, Abbas Abdi). Alte informații: presupus a fi decedat în 2004. Data desemnării menționată la articolul 2a alineatul (4) litera (b): 9.11.2001.”


title: Regulamentul de punere în aplicare (UE) nr. 134/2013 al Comisiei din 15 februarie 2013 de stabilire a taxelor de import în sectorul cerealelor aplicabile de la 16 februarie 2013

text:
               16.2.2013

               RO

               Jurnalul Oficial al Uniunii Europene

               L 45/10

         REGULAMENTUL DE PUNERE ÎN APLICARE (UE) NR. 134/2013 AL COMISIEI
   din 15 februarie 2013
   de stabilire a taxelor de import în sectorul cerealelor aplicabile de la 16 februarie 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 stipulează că, pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul de import CIF aplicabil expedierii în cauză. Cu toate acestea, taxa respectivă nu poate depăși nivelul taxelor din Tariful vamal comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei de import menționate la alineatul (1) din articolul respectiv, se stabilesc periodic prețuri de import CIF reprezentative pentru produsele în cauză.

               (3)

               În conformitate cu articolul 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei de import pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00 este prețul de import CIF reprezentativ zilnic, stabilit în conformitate cu metoda prevăzută la articolul 5 din regulamentul menționat.

               (4)

               Este necesar să se stabilească taxele de import pentru perioada începând cu 16 februarie 2013, aplicabile până la stabilirea și intrarea în vigoare a unei noi taxe.

               (5)

               Dat fiind că este necesar să se asigure aplicarea acestei măsuri cât mai curând posibil după ce au devenit disponibile datele actualizate, prezentul regulament trebuie să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 16 februarie 2013, taxele de import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 16 februarie 2013

                  Codul NC

                  Descrierea mărfurilor

                  Taxa de import (1)

                  (EUR/t)

                  1001 19 00
                  1001 11 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  ex 1001 91 20

                     GRÂU comun, destinat însămânțării

                  0,00

                  ex 1001 99 00

                     GRÂU comun de calitate superioară, cu excepția grâului destinat însămânțării

                  0,00

                  1002 10 00
                  1002 90 00

                     SECARĂ

                  0,00

                  1005 10 90

                     PORUMB destinat însămânțării, cu excepția porumbului hibrid

                  0,00

                  1005 90 00

                     PORUMB, cu excepția porumbului destinat însămânțării (2)

                  0,00

                  1007 10 90
                  1007 90 00

                     SORG boabe, cu excepția sorgului hibrid destinat însămânțării

                  0,00

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR/t, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră, în cazul în care mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR/t, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice, în cazul în care mărfurile sosesc în Uniune prin Oceanul Atlantic.

         (2)  Importatorul poate beneficia de o reducere forfetară de 24 EUR pe tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         Elemente pentru calcularea taxelor prevăzute în anexa I

      1.2.2013-14.2.2013

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur, calitate superioară

                              Grâu dur, calitate medie (2)

                              Grâu dur, calitate inferioară (3)

                              Bursa

                              Minnéapolis

                              Chicago

                              —

                              —

                              —

                              Cotația

                              241,45

                              208,21

                              —

                              —

                              —

                              Prețul FOB USA

                              —

                              —

                              295,74

                              285,74

                              265,74

                              Primă pentru Golf

                              78,15

                              17,92

                              —

                              —

                              —

                              Primă pentru Marile Lacuri

                              —

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              14,32 EUR/t

                              Costuri de navlu: Marile Lacuri–Rotterdam:

                              — EUR/t

         (1)  Primă pozitivă de 14 EUR/t încorporată [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].